9. märts 2016 kell 21:22
2012. aasta augustis ilmunud populaarse videoblogi “Ulmefilm” looja Hando Tõnumaa on alustanud uut videoprojekti, seekord tegu ajaviitesarjaga “Lameda Maa Uudised”, mis nagu eelkäijagi, käsitleb erinevaid teooriaid, mida tavameedias naljalt ei kajastata. Erinevalt “Ulmefilmist” vaatavad “Lameda Maa Uudised” neid teemasid läbi huumoriprisma.
Pilootosa kestab 90 minutit, edasised osad on alates 10 minuti pikkused ning ilmuvad vastavalt vajadusele. Tõnumaa sõnul on 2015. aastal internetimaastiku vallutanud “kõikide vandenõuteooriate ema” lame Maa hea teema, millega testida, kui avatud meelega inimesed tegelikult on. “See näitab kohe ära, kas inimene julgeb tegelikult ka mõelda raamidest väljaspool või on ta ikkagi enda jaoks pannud mingid piirid,” arvab saate autor.
Pilootosa saad vaadata siit:
Pilt: ekraanikuva
Toimetas Mariann Joonas